user
বৃক্ষপ্রেমিক হাসান সাহেব ঠিক করলেন তার গ্রামের বিভিন্ন ধরনের উদ্ভিদের একটি তালিকা তৈরি করবেন। কিন্তু এ বিষয়ের সঠিক ধারণা না থাকায় তিনি সঠিকভাবে কাজটি করতে পারছিলেন না। এ ব্যাপারে হাসান সাহেব স্থানীয় কলেজের উদ্ভিদ বিজ্ঞানের শিক্ষকের দ্বারস্থ হলে তিনি শ্রেণিবিন্যাসের ভিত্তিতে তালিকা তৈরি করার পরামর্শ দেন।

শ্রেণিবিন্যাসের ভিত্তিতে তালিকা না করলে হাসান সাহেব কী ধরনের সমস্যার সম্মুখীন হবেন— বিশ্লেষণ করো।
assistant
শ্রেণিবিন্যাসের ভিত্তিতে তালিকা না করলে উদ্দীপকের হাসান সাহেব অনেক ধরনের সমস্যার সম্মুখীন হবেন।

শ্রেণিবিন্যাস ছাড়া গ্রামের সব উদ্ভিদকে তালিকাভুক্ত করতে তার অনেক সময় ও পরিশ্রম করতে হবে। যেখানে শ্রেণিবিন্যাসের সাহায্যে সকল উদ্ভিদকে বিজ্ঞানসম্মতভাবে অল্প পরিশ্রমে ও অল্প সময়ে তালিকাভুক্ত করা যায়। শ্রেণিবিন্যাসের ভিত্তিতে তালিকা করলে বৈশিষ্ট্যের বিচারে উদ্ভিদকে বিভিন্ন শ্রেণিতে বা পর্বে স্থান দিতে পারবে। কিন্তু সাধারণভাবে তালিকাভুক্তির ক্ষেত্রে অপরিচিত উদ্ভিদকে সহজে শনাক্ত করে স্থান দিতে পারবে না। হাসান সাহেবের গ্রামে এমন কিছু ক্ষুদ্র উদ্ভিদ পাবে যেগুলো খালি চোখে দেখা কষ্টকর। আবার এমন কিছু উদ্ভিদ পাবে যেগুলো ফুল হয় না; মূল, কাণ্ড ও পাতায় ভাগ করা যায় না; ক্লোরোফিল থাকে না ইত্যাদি। বিচিত্র বৈশিষ্ট্যসম্পন্ন এসব উদ্ভিদকে তালিকাভুক্ত করতে তিনি বিশৃঙ্খলায় পড়বেন।